Miestne zastupiteľstvo mestskej časti  Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 24. apríla 2007

Materiál číslo: 36 /2007

K bodu:
Informácia o uzatvorených nájomných zmluvách k obecným bytom v Mestskej časti Bratislava-Petržalka za I. štvrťrok roku 2007.

Predkladá:					Návrh uznesenia:

Milan Ftáčnik               			Miestne zastupiteľstvo mestskej časti Bratislava- 
starosta          					Petržalka

						b e r i e  n a  v e d o m i e
Prerokované:
		
v miestnej rade	informáciu o uzatvorených nájomných zmluvách  
dňa 11 04. 2007	k  obecným  bytom v  Mestskej časti Bratislava -
	Petržalka za I. štvrťrok roku 2007

Spracovateľ:					

Daniela Podolayová 				
vedúca bytového oddelenia

I n f o r m á c i a
o uzatvorených nájomných zmluvách k obecným bytom v Mestskej časti Bratislava-Petržalka
za I. štvrťrok roku 2007.

	Miestne zastupiteľstvo mestskej časti Bratislava - Petržalka na svojom zasadnutí dňa 26. septembra 2006 uznesením č. 367 schválilo „Zásady hospodárenia s bytmi v mestskej časti Bratislava-Petržalka“. V čl .5 ods. (6) predmetných zásad ukladá starostovi štvrťročne predkladať miestnemu zastupiteľstvu  informáciu o uzatvorených nájomných zmluvách.
Za I. štvrťrok roku 2007 bolo na základe určenia nájomcu uzatvorených šesť nájomných zmlúv. Štyri nájomné zmluvy boli uzatvorené so žiadateľmi evidovanými v miestnom zozname uchádzačov o nájom bytu zaradenými v poradovníku uchádzačov o nájom bytu. Dve nájomné zmluvy boli uzatvorené na odporučenie sociálnej a bytovej komisie so žiadateľmi evidovanými v miestnom zozname uchádzačov o nájom bytu z dôvodu, že títo  zabezpečili náhradné ubytovanie neplatičom, ktorým bol rozhodnutím súdu zrušený nájom bytu s povinnosťou vypratať byt po zabezpečení náhradného ubytovania. Mestská časť nemá k dispozícii svoje ubytovacie zariadenie.

Nájomné zmluvy boli uzatvorené nasledovne:

           1) 2-izbový byt po neplatičoch, ktorí mali rozhodnutím súdu povinnosť byt vypratať po zabezpečení náhradného ubytovania, toto ubytovanie zabezpečila pani Eva Čonková, dvojčlenná domácnosť, ktorej bol uvedený byt prenajatý na dobu určitú do 31. 05. 2008

2) garsónka,  súdny spor, byt prenajatý manželom  Horníkovcom, na dobu určitú do 31. 05. 2008 štvorčlenná  domácnosť, žiadosť zaradená v poradovníku 

	  	3) garsónka, byt po neplatičovi, ktorý mal rozhodnutím súdu povinnosť byt vypratať po zabezpečení náhradného ubytovania, toto ubytovanie  zabezpečil pán Miroslav Sahúl, jednočlenná domácnosť, ktorému bol  uvedený byt prenajatý na dobu určitú do 28. 02. 2010 

4) garsónka, byt po neplatičke, byt prenajatý pánovi Jozefovi Baranovi, na dobu určitú do 31. 05. 2008, jednočlenná domácnosť, žiadosť zaradená v poradovníku. 

5) štvorizbový byt po neplatičoch, prenajatý manželom Udvarosovcom, na dobu určitú do 31. 05. 2008, štvorčlenná domácnosť, žiadosť zaradená v poradovníku.
    
6) trojizbový byt, súdny spor, byt prenajatý manželom Taschnerovcom, na dobu určitú do 31. 05. 2008, päťčlenná domácnosť, žiadosť zaradená v poradovníku.

Materiál bol prerokovaný v sociálnej a bytovej komisii dňa 20. marca 2007, stanovisko komisie tvorí prílohu materiálu.
Materiál bol prerokovaný na zasadnutí Miestnej rady mestskej časti Bratislava-Petržalka dňa 11. apríla 2007, ktorá odporučila miestnemu zastupiteľstvu informáciu o uzatvorených nájomných zmluvách k obecným bytom v Mestskej časti Bratislava-Petržalka za I. štvrťrok roku 2007 zobrať na vedomie.

  

 Stanovisko
zo zasadnutia sociálnej a bytovej komisie zo dňa 20. 03. 2007

K bodu : Informácia o uzatvorených nájomných zmluvách k obecným bytom             
               v Mestskej časti Bratislava-Petržalka za I. štvrťrok roku 2007

Stanovisko:

Sociálna a bytová komisia k materiálu o uzatvorených nájomných zmluvách za I. štvrťrok roku 2007 nemá pripomienky a odporúča poslancom miestnej rady a miestneho zastupiteľstva  informáciu o uzatvorených nájomných zmluvách k obecným bytom v Mestskej časti Bratislava-Petržalka za I. štvrťrok roku 2007 zobrať na vedomie.

Prítomní:
Anna Sotníková, Oľga Adamčiaková,Viera Palková,Rastislav Pavlík, Michal Novota 

Hlasovanie 
za               :  5
proti           :  0
zdržal sa    :  0

V Bratislave 20. 03. 2007                                              Anna Sotníková, v.r.
                                                                                              predseda